b"\n_START_ARTICLE_\n127 valandos\n_START_SECTION_\nSiu\xc5\xbeetas\n_START_PARAGRAPH_\n2003\xc2\xa0m. baland\xc5\xbeio 25 d. Aronas Ralstonas (akt. James Franco) ruo\xc5\xa1iasi dienai Kanjon\xc5\xb3 \xc5\xbeem\xc4\x97s nacionaliniame parke Jutoje, nakt\xc4\xaf va\xc5\xbeiuodamas prie parko. Kit\xc4\x85 ryt\xc4\x85 per vis\xc4\x85 park\xc4\x85 jis va\xc5\xbeiuoja kaln\xc5\xb3 dvira\xc4\x8diu, ketindamas u\xc5\xbetrukti 45 minut\xc4\x97mis anks\xc4\x8diau, nei nurodo jo kelioninis gidas. Lakstydamas uol\xc5\xb3 dariniais jis sutinka dvi pasiklydusias keliautojas Kristi (akt. Kate Mara) ir Megan (akt. Amber Tamblyn). Ralstonas \xc4\xaftikina jas es\xc4\x85s gidas ir pasisi\xc5\xablo vesti jas daug \xc4\xafdomesniu mar\xc5\xa1rutu, nei jos nor\xc4\x97jo eiti. Jis praveda jas pro Robbers Roost' siauruosius kanjonus, kuriuose telk\xc5\xa1o po\xc5\xbeeminis telkinys, nuo kurio jie nusprend\xc5\xbeia pa\xc5\xa1okin\xc4\x97ti filmuodamiesi Ralstono kamera. Kristi ir Megan pakvie\xc4\x8dia Aron\xc4\x85 \xc4\xaf vakar\xc4\x97l\xc4\xaf, vyksiant\xc4\xaf kit\xc4\x85 vakar\xc4\x85, ir jis pasako atvyksi\xc4\x85s. Ta\xc4\x8diau merginos abejoja, ar jis ten pasirodys._NEWLINE_Aronas t\xc4\x99sia kelion\xc4\x99 \xc4\xaf Melynojo D\xc5\xbeono kanjon\xc4\x85 pro siaur\xc4\x85 per\xc4\x97j\xc4\x99, kurioje dideli rieduliai kabo \xc4\xafsispraud\xc4\x99 tarp akmenini\xc5\xb3 sien\xc5\xb3. Jam besileid\xc5\xbeiant nuo uolos, vienas nestabilus riedulys nurieda \xc5\xbeemyn paskui Aron\xc4\x85 \xc4\xaf kanjono apa\xc4\x8di\xc4\x85 ir prie kanjono sienos prispaud\xc5\xbeia jo de\xc5\xa1in\xc4\x99 rank\xc4\x85, taip j\xc4\xaf \xc4\xafkalindamas. Aronas i\xc5\xa1syk \xc5\xa1aukiasi pagalbos, bet kadangi jis \xc4\xafstrig\xc4\x99s did\xc5\xbeiul\xc4\x97je izoliuotoje vietov\xc4\x97je, niekas jo negali i\xc5\xa1girsti. Susitaikius su mintimi, kad liko vienas, Aronas ima filmuoti video dienora\xc5\xa1t\xc4\xaf ir naudodamasis rankiniu peiliuku bando suskaldyti riedul\xc4\xaf. Taip pat pradeda normuoti savo maist\xc4\x85 ir vanden\xc4\xaf._NEWLINE_Suprat\xc4\x99s, kad akmens niekaip nesuskaldys, jis imasi pjauti sau rank\xc4\x85, bet suvokia, jog peilis per daug at\xc5\xa1ip\xc4\x99s, kad \xc4\xafpjaut\xc5\xb3 od\xc4\x85. Tuomet jis duria sau \xc4\xaf rank\xc4\x85, ta\xc4\x8diau supranta, kad niekaip neprakirs kaulo. Aronui pasibaigia vanduo ir jam tenka gerti savo \xc5\xa1lapim\xc4\x85. Kuo toliau, tuo labiau jo vaizdo \xc4\xafra\xc5\xa1ai darosi li\xc5\xabdnesni, nes jis jau\xc4\x8dia art\xc4\x97jan\xc4\x8di\xc4\x85 mirt\xc4\xaf. Aronas pradeda svajoti apie savo santykius bei praeities nuotykius: buvusi\xc4\x85 mylim\xc4\x85j\xc4\x85 (akt. Cl\xc3\xa9mence Po\xc3\xa9sy), \xc5\xa1eim\xc4\x85 (akt. Lizzy Caplan, Treat Williams, Kate Burton) ir dvi keliautojas, sutiktas prie\xc5\xa1 nelaiming\xc4\x85 atsitikim\xc4\x85. Po gyvenimo apm\xc4\x85stym\xc5\xb3 jis pri\xc4\x97jo i\xc5\xa1vad\xc4\x85, kad viskas, k\xc4\x85 dar\xc4\x97 gyvenime, ved\xc4\x97 j\xc4\xaf link \xc5\xa1io i\xc5\xa1bandymo ir tai, kad jam lemta mirti kanjone._NEWLINE_Po penki\xc5\xb3 dien\xc5\xb3 vizijos b\xc5\xabdu Aronas pamato dar negimus\xc4\xaf savo s\xc5\xabn\xc5\xb3. Jis sukaupia visas j\xc4\x97gas ir sulau\xc5\xbeo sau rank\xc4\x85 ir galiausiai nupjauna j\xc4\x85 buku peiliu bei pasidaro turniket\xc4\x85 likusiai rankos daliai. Prie\xc5\xa1 i\xc5\xa1vykdamas, nufotografuoja j\xc4\xaf \xc4\xafkalinus\xc4\xaf akmen\xc4\xaf. I\xc5\xa1\xc4\x97j\xc4\x99s i\xc5\xa1 kanjono, suvokia, kad jam dar teks nusileisti 20 metr\xc5\xb3 nuo olos ir nukeliauti kelet\xc4\x85 kilometr\xc5\xb3, kol gal\xc5\xb3 gale, i\xc5\xa1sek\xc4\x99s ir kruvinas, jis randa keliaujan\xc4\x8di\xc4\x85 \xc5\xa1eim\xc4\x85. Jiems i\xc5\xa1kvietus pagalb\xc4\x85, Aronas i\xc5\xa1skraidinamas sraigtasparniu._NEWLINE_Filmo pabaigoje rodomas tikrasis Aronas Ralstonas po nelaim\xc4\x97s (nuotykiai kopiant \xc4\xaf kalnus, kuriuos jis t\xc4\x99s\xc4\x97 net po nelaimingo atsitikimo, jo \xc5\xbemona, kuri\xc4\x85 Aronas sutiko pra\xc4\x97jus 3 metams po \xc4\xafkalinimo bei s\xc5\xabnus Leo, gim\xc4\x99s 2010\xc2\xa0m.) Filmo galutin\xc4\x97je fraz\xc4\x97je sakoma, kad nuo \xc5\xa1iol Ralstonas visada kam nors prane\xc5\xa1a, jei kur nors i\xc5\xa1vykst\xc4\x85s vienas."